
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1249 

16 Αυγούστου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κατάρτιση του Οργανισμού Εσωτερικής Υπηρεσίας 
του Συνδέσμου Δήμων και Κοινοτήτων Ιαματικών 

Πηγών Ελλάδος. 1 

Σύσταση Εκκλησιαστικού Ιδρύματος υπό την επωνυ¬ 
μία «ΕΝΟΡΙΑΚΟΝ ΚΕΝΤΡΟΝ ΙΕΡΟΥ ΝΑΟΥ ΑΓΙΟΥ 
ΑΘΑΝΑΣΙΟΥ ΑΠΟΛΠΑΙΝΗΣ "ΠΑΝΑΓΙΑ Η ΟΔΗΓΗ¬ 
ΤΡΙΑ” ΤΗΣ ΙΕΡΑΣ ΜΗΤΡΟΠΟΛΕΩΣ ΛΕΥΚΑΔΟΣ ΚΑΙ 
ΙΘΑΚΗΣ». 2 


ΑΠΟΦΑΣΕΙ Σ 

Αριθ. 28150 (1) 

Κατάρτιση του Οργανισμού Εσωτερικής Υπηρεσίας του 
Συνδέσμου Δήμων και Κοινοτήτων Ιαματικών Πηγών 
Ελλάδος. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Των άρθρων 3 και 12 του Ν. 1188/1981 «Περί κυρώ- 
σεως του Κώδικος, περί καταστάσεως προσωπικού ορ¬ 
γανισμών εσωτερικής υπηρεσίας», όπως τροποποιήθηκε 
με το άρθροδπαραγρ. 5 του Ν. 2307/1995 «Προσαρμογή 
νομοθεσίας Υπουργείου Εσωτερικών στις διατάξεις για 
τη Νομαρχιακή Αυτοδιοίκηση και άλλες διατάξεις», 

β) Τις διατάξεις της παραγρ. 12 του άρθρου 18 του 
2503/1997, όπως τροποποιήθηκε με τις όμοιες της παρα- 
γρ. 9 του άρθρου 18 του Ν. 2539/1997, 

γ) του άρθρου 27 του Ν. 2081/1985 με το οποίο προστί¬ 
θεται το άρθρο 29Α στο Ν. 1558/1985 «Κυβέρνηση και Κυ¬ 
βερνητικά Όργανα» και 

γ) Του άρθρου 106 του Δημοτικού και Κοινοτικού Κώδι¬ 
κα (Π.Δ. 410/1995). 

2. Τις διατάξειςτου Προεδρικού Διατάγματος 347/2003 
«Τροποποίηση του Π.Δ/τος 50/2001 «Καθορισμός των 
προσόντων διορισμού σε θέσεις φορέων του δημοσίου 
τομέα» (ΦΕΚ 315/31.12.2003). 


3. Την αριθ. 5/2004 απόφαση του διοικητικού συμβουλί¬ 
ου του Συνδέσμου Δήμων και Κοινοτήτων Ιαματικών Πη¬ 
γών Ελλάδος που αφορά την κατάρτιση Οργανισμού 
Εσωτερικής Υπηρεσίας. 

4. Τη γνώμη του Υπηρεσιακού Συμβουλίου των υπαλλή¬ 
λων ο.τ.α Νομού Θεσσαλονίκης (πλην δήμου Θεσσαλονί¬ 
κης), όπως διατυπώθηκε στο πρακτικό συνεδρίασης του 
αριθ. 2/14.4.2004 για την κατάρτιση του Οργανισμού 
Εσωτερικής Υπηρεσίας του Συνδέσμου Δήμων και Κοινο¬ 
τήτων Ιαματικών Πηγών Ελλάδος. 

5. Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ. 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής ”Με εντολή Γενικού Γραμματέα” αποφάσε¬ 
ων, και άλλων πράξεων στο Γ ενικό Διευθυντή, Διευθυντές 
και προϊσταμένους Τμημάτων και Γ ραφείων των υπηρε¬ 
σιών της Περιφέρειας», όπως αναδημοσιεύτηκε στο 
Φ.Ε.Κ 1339/τ.Β'/6.11.2000, αποφασίζουμε: 

Εγκρίνουμε την κατάρτιση του Οργανισμού Εσωτερι¬ 
κής Υπηρεσίας του Συνδέσμου Δήμων και Κοινοτήτων Ια¬ 
ματικών Πηγών Ελλάδος κατά τα οριζόμενα στην αριθ. 
5/2004 απόφαση του διοικητικού συμβουλίου του Συνδέ¬ 
σμου Δήμων και Κοινοτήτων Ιαματικών Πηγών Ελλάδος 
και την αριθ. 2/2004 σύμφωνη γνώμη του Υπηρεσιακού 
Συμβουλίου υπαλλήλων Ο.Τ.Α. Ν. Θεσσαλονίκης (πλην 
Δήμου Θεσσαλονίκης) ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΣΥΝΔΕΣΜΟΥ ΔΗΜΩΝ ΚΑΙ ΚΟΙΝΟΤΗΤΩΝ 
ΙΑΜΑΤΙΚΩΝ ΠΗΓΩΝ ΕΛΛΑΔΑΣ 

Άρθρο 1 

Οι υπηρεσίες του Συνδέσμου Δήμων και Κοινοτήτων Ια¬ 
ματικών Πηγών Ελλάδος τελούν υπό την ανώτατη Διοίκη¬ 
ση του Προέδρου του Συνδέσμου. 

Η οργανωτική διάρθρωση των υπηρεσιών του Συνδέ¬ 
σμου διαρθρώνονται σε ενιαίο Τμήμα Διοικητικών - Οικο¬ 
νομικών - Τεχνικών Υπηρεσιών αποτελούμενο από: 

1. Γ ραφείο Διοίκησης του Συνδέσμου (1 άτομο) 

2. Γ ραφείο Διοικητικών υπηρεσιών (2 άτομα) 

3. Γ ραφείο Οικονομικών υπηρεσιών, στο οποίο υπάγε¬ 
ται η Ταμειακή Υπηρεσία (3 άτομα) 

4. Γ ραφείο Τεχνικών υπηρεσιών (2 άτομα) 

Άρθρο 2 

ΣΥΓΚΡΟΤΗΣΗ ΥΠΗΡΕΣΙΩΝ 

Οι οργανωτικοί τομείς του Συνδέσμου διαρθρώνονται 
ως εξής 

1. Γραφείο Διοίκησης του Συνδέσμου 

α. Το Γραφείο Διοίκησης του Συνδέσμου αποτελείται 
από τον Πρόεδρο και τον Αντιπρόεδρο. 

β. Γ ενικό Γ ραμματέα του Συνδέσμου 

2. Το Γ ραφείο Διοικητικών υπηρεσιών αποτελείται: 

α. Υπεύθυνος προσωπικού 

β. Υπεύθυνος Γραμματείαςτης Διοίκησης, του Διοικητι¬ 
κού Συμβουλίου και της Εκτελεστικής επιτροπής. 

3. Το Γ ραφείο Οικονομικών υπηρεσιών αποτελείται: 

α. Υπεύθυνος Λογιστικού, Προσόδων (Εσόδων) και Δα¬ 
πανών 

β. Υπεύθυνος Προμηθειών, Αποθήκης και Διαχείρισης 
Υλικών 

γ. Υπεύθυνος Γ ραφείου Ειδικής Ταμειακής Υπηρεσίας 

4. Το Γ ραφείο Τεχνικών υπηρεσιών αποτελείται: 

α. Υπεύθυνος Γεωλογικού και Υδρογεωλογικού Τομέα 

β. Υπεύθυνος Αρχιτεκτονικού 

Οι αρμοδιότητες των γραφείων και των υπευθύνων του 
ανωτέρω οργανωτικού σχήματος είναι οι παρακάτω: 

Άρθρο 3 

Αντικείμενα και αρμοδιότητες 

1 β. Γ ενικός Γ ραμματέας 

ΓΕΝΙΚΗ ΕΥΘΥΝΗ 

Έχει την ευθύνη για την συνολική παρακολούθηση των 
θεμάτων που αφορούν τον Σύνδεσμο καθώς επίσης έχει 
την γενική ευθύνη του απολογισμού όλων των δραστη¬ 
ριοτήτων. Προΐσταται και συντονίζει όλα τα τμήματα και 
το προσωπικό του Συνδέσμου 

ΚΑΘΗΚΟΝΤΑ 

• Αξιοποιεί και αξιολογεί το στελεχιακό δυναμικό του 
Συνδέσμου. 

• Είναι υπεύθυνος σε συνεργασία με το Τμήμα Οικονο¬ 
μικών για την εκπαίδευση του προσωπικού με στόχο την 
απόκτηση από τα στελέχη του Συνδέσμου εξειδικευμένης 
γνώσης ιαματικού πιαιΈθΙίηρ και ειδικών δεξιοτήτων. 

• Θέτει συγκεκριμένους στόχους υπηρεσιών και τα κα¬ 
ταθέτει γραπτά στον Πρόεδρο του Συνδέσμου. 

• Είναι υπεύθυνος για τον έλεγχο της επίτευξης των 
στόχων και των διορθωτικών κινήσεων που θα πρέπει να 
γίνουν. 

• Έχει την ευθύνη κάθετης και οριζόντιας πληροφόρη¬ 
σης σχετικά με τον Ιαματικό τουρισμό μέσα στον Σύνδε¬ 
σμο αλλά και στα μέλη αυτού. 

• Συντάσσει εγκυκλίους και αποφάσεις του Προέδρου 
και του Διοικητικού Συμβουλίου. 

• Ενημερώνεται και θεωρείτο διάφορα υπηρεσιακά έγ¬ 
γραφα καιτα προωθεί στον Πρόεδρο για ενημέρωση ή για 
έγκριση. 

• Ενημερώνεται και θεωρεί τις εντολές είσπραξης και 
πληρωμής. 

• Ενημερώνεται και ενημερώνει τον Πρόεδρο και το Δι¬ 
οικητικό Συμβούλιο με τους νόμους και τις διάφορες δια¬ 
τάξεις που αφορούν τον Σύνδεσμο. 

• Καταθέτει στον Πρόεδρο και το Διοικητικό Συμβούλιο 
τα χρονοδιαγράμματα ενεργειών για κάθε επιμέρους 
υπηρεσίας που προσφέρει ο Σύνδεσμος. 

• Έχει την επιμέλεια επαφών μετά μέλη του Συνδέσμου 
καθώς με Συνδέσμους ή Λουτροπόλειςτου εξωτερικού. 


• Έχει την ευθύνη για την ενημέρωση των σκοπών και 
στόχων του Συνδέσμου σε όλα τα μέλη καθώς και στο 
ευρύ κοινό αξιοποιώντας διάφορα μέσα προβολής και 
δημοσιότητας, όπως την συμμετοχή του Συνδέσμου σε 
διεθνείς εκθέσεις τουρισμού σε Ελλάδα αλλά και στο 
Εξωτερικό, οργανώνοντας εκδηλώσεις δημοσίων σχέ¬ 
σεων, 

• Έχει την επιμέλεια επαφών με σημαντικούς φορείς 
τοπικής ή εθνικής εμβέλειας. 

• Εκπροσωπεί τον Σύνδεσμο, σε περίπτωση κωλύμα¬ 
τος του προέδρου, σε σχετικές διεθνείς ή εθνικές εκδη¬ 
λώσεις. 

• Καταρτίζει την ημερήσια διάταξη των συνεδριάσεων 
της ΕΈ. και του Διοικητικού Συμβουλίου. 

• Συμμετέχει στις συνεδριάσεις του Διοικητικού Συμ¬ 
βουλίου και Εκτελεστικής Επιτροπής. 

• Εισηγείταιτα θέματα της ημερήσιας διάταξης στο Δι¬ 
οικητικό Συμβούλιο και την Εκτελεστική Επιτροπή σε συ¬ 
νεργασία με τον Πρόεδρο. 

• Σε συνεργασία με το Τμήμα Οικονομικών σχεδιάζει 
και συντάσσει τον Γενικό Προϋπολογισμό Εσόδων - Εξό¬ 
δων κάθε χρήσης. 

• Σε συνεργασία με το Τεχνικό Τ μήμα συντάσσει το τε¬ 
χνικό πρόγραμμα και το υποβάλλει για έγκριση στο Διοι¬ 
κητικό Συμβούλιο. 

2. Γ ραφείο Διοικητικών Υπηρεσιών 

2α.Υπεύθυνος προσωπικού: 

ΓΕΝΙΚΗ ΕΥΘΥΝΗ 

Έχει την ευθύνη για την συνολική παρακολούθηση των 
θεμάτων που αφορούν την διαχείριση του προσωπικού, 
τηρώντας την εργατική νομοθεσία, τις αποφάσεις που 
απορρέουν από τον Κώδικα δημοτικών και κοινοτικών 
υπαλλήλων (Ν. 1188/1981) και τις αποφάσεις της διοίκη¬ 
σης του Συνδέσμου 

ΚΑΘΗΚΟΝΤΑ 

• Συνεργάζεται με το Γ ραφείο λογιστηρίου - προσόδων 
το οποίο και τροφοδοτεί με όλα τα μισθολογικά δεδομένα 
για κάθε εργαζόμενο προκειμένου να εκδοθεί η κατάστα¬ 
ση μισθοδοσίας. 

• Τηρεί τους ατομικούς φακέλους των εργαζομένων 
στον Σύνδεσμο 

• Ενημερώνει το αρχείο της υπηρεσίας για τις ληφθεί- 
σες άδειες (κανονική ή ασθένειας ή όποια άλλη ορίζει ο 
νόμος) ανά εργαζόμενο. 

• Σε περίπτωση εκτέλεσης υπερωριών από το προσω¬ 
πικό, ενημερώνεται από τα αρμόδια Τμήματα για τις ώρες 
που αναλογούν σε κάθε εργαζόμενο παραλαμβάνοντας 
εγκεκριμένα φύλλα παρουσίας από τον υπεύθυνο του κά¬ 
θε τμήματος, και ελέγχει αν οι σχετικές υπερωρίες έχουν 
εγκριθεί αρμοδίως από τη Διοίκηση. Στην συνέχεια ενη¬ 
μερώνει το γραφείο μισθοδοσίας προκειμένου να κατα- 
χωρηθούν οι σχετικές υπερωρίες στην μισθολογική κατά¬ 
σταση. 

• Είναι υπεύθυνος για την ενημέρωση για κάθε μεταβο¬ 
λή που προκύπτει από την εργατική νομοθεσία και την πι¬ 
στή εφαρμογή της. 

• Εκδίδει εγκυκλίους με τις αποφάσεις της Διοίκησης 
του Συνδέσμου που αφορούν θέματα προσωπικού. 

• Ενημερώνει το γραφείο λογιστηρίου-προσόδων για 
το προσωπικό που αποχωρεί λόγω συνταξιοδότησης ή 
για οποιοδήποτε άλλο λόγο και φροντίζει για την ορθό 
υπολογισμό των σχετικών αποζημιώσεων. 

• Στο τέλος κάθε χρόνου διενεργεί πρόβλεψη αποζη¬ 
μίωσης προσωπικού σε συνεργασία με το γραφείο μισθο¬ 
δοσίας και ενημερώνει τον προϊστάμενο του τμήματος. 

• Απασχολείται σε οποιοδήποτε σχετικό αντικείμενο 
σύμφωνα με τις ανάγκες του Συνδέσμου. 

2β. Το Γραφείο Γραμματείας της Διοίκησης, του Διοικη¬ 
τικού Συμβουλίου και της Εκτελεστικής επιτροπής. 

ΓΕΝΙΚΗ ΕΥΘΥΝΗ 

Βασική ευθύνη είναι η υποστήριξη του Διοικητικού Συμ¬ 
βουλίου, του Προέδρου, του Αντιπροέδρου, του Γενικού 
Γραμματέα καθώς επίσης και της Εκτελεστικής Επιτρο¬ 
πής. 

Έχει την ευθύνη παρακολούθησης και ενημέρωσης του 
Προέδρου και του Γενικού Γ ραμματέα όλων των θεμάτων 
που άπτονταιτων ευθυνών και ενδιαφερόντων τους καθώς 
επίσης και την υποστήριξη σε γραμματειακό επίπεδο. 

ΚΑΘΗΚΟΝΤΑ 

• Διαχειρίζεται το γραφείο του Προέδρου και του Γενι¬ 
κού Γ ραμματέα 

• Λειτουργεί ως γραμματέας του Διοικητικού Συμβου¬ 
λίου και της Εκτελεστικής Επιτροπής. 

• Διατηρεί το προσωπικό - εμπιστευτικό αρχείο του 
Προέδρου και του Γενικού Γ ραμματέα. 

• Συγκεντρώνει και επεξεργάζεται αρχεία και δεδομέ¬ 
να που θα ζητηθούν από την ανώτατη Διοίκηση. 

• Διαχειρίζεται την ατζέντα συναντήσεων του Προέ¬ 
δρου και του Γενικού Γραμματέα. 

• Διατηρεί εμπιστευτικό πρωτόκολλο της Διοίκησης. 

• Δακτυλογραφεί ποικίλα κείμενα στα ελληνικά ή αγ¬ 
γλικά από προσχέδια που θα της δοθούν. 

• Προγραμματίζει συναντήσεις, προετοιμάζει το απα¬ 
ραίτητο συνοδευτικό υλικό, προετοιμάζει την ατζέντα της 
συνάντησης και κρατάει τα πρακτικά. 

• Λειτουργεί ως γραφείο υποδοχής απαντώντας γρα¬ 
πτά ή προφορικά σε πληροφορίες, υποδέχεται τις τηλε¬ 
φωνικές κλήσεις. 

• Αναλαμβάνει την οργάνωση, σε συνεργασία με τον 
Γενικό Γραμματέα, δεξιώσεων και λοιπών εκδηλώσεων 
του Συνδέσμου καθώς και των συνεντεύξεων τύπου. 

• Παραλαμβάνεικαιδιεκπεραιώνειτηνεισερχόμενη και 
εξερχόμενη αλληλογραφία. 

• Τηρεί πρωτόκολλο εισερχομένων και εξερχόμενων 
εγγράφων. 

• Διατηρεί διάφορα αρχεία και ετοιμάζει αναφορές 
σχετικά με τα αρχεία αυτά. 

• Διεκπεραιώνειτην υπηρεσιακή μετακίνηση και διαμο¬ 
νή της Διοίκησης. 

• Διατηρεί αναλυτικό αρχείο με όλα τα εκδιδόμενα 
έντυπα του Συνδέσμου. 

• Διατηρεί αρχείο (φωτογραφικό και έντυπο υλικό) με 
τις εκδηλώσεις που πραγματοποιεί ο Σύνδεσμος. 

• Επιβλέπει και είναι υπεύθυνη για την καθαριότητα των 
γραφείων του Συνδέσμου. 

3. Το Γ ραφείο Οικονομικών υπηρεσιών: 

ΓΕΝΙΚΗ ΕΥΘΥΝΗ 

Είναι ο σχεδιασμός, η διαχείριση και ο έλεγχος της οι¬ 
κονομικής - λογιστικής λειτουργίας του Συνδέσμου. Έχει 
την ευθύνη τήρησης των αρχών του Κώδικα Δήμων και 
Κοινοτήτων και γενικά όλων των διατάξεων του θεσμικού 
περιβάλλοντος, που αφορούν τον Σύνδεσμο και αναφέ- 
ρονται στις οικονομικές - λογιστικές και φορολογικές 
υποχρεώσεις. 

Ενημερώνει τον Γενικό Γ ραμματέα σχετικά με τη χρη¬ 


ματοοικονομική κατάσταση του Συνδέσμου σύμφωνα με 
τα απολογιστικά και προϋπολογιστικά οικονομικά στοι¬ 
χεία. Έχει την ευθύνη διαχείρισης των χρηματικών διαθε¬ 
σίμων, της κατάρτισηςτου προϋπολογισμού και όλωντων 
λοιπών συστημάτων και λειτουργιών οικονομικού χαρα¬ 
κτήρα. 

ΚΑΘΗΚΟΝΤΑ 

• Έχει την ευθύνη σύνταξης του Απολογισμού Εσόδων - 
Εξόδων κάθε χρήσης του Συνδέσμου. 

• Είναι υπεύθυνο για τη σύνταξη του γενικού προϋπο¬ 
λογισμού σύμφωνα με το στρατηγικό σχέδιο του Συνδέ¬ 
σμου. 

• Ελέγχειτις αποδόσεις των παρακρατούμενων φόρων 
και των ασφαλιστικών εισφορών. 

• Εκπροσωπεί την Εταιρεία στους ελεγκτές του Συνδέ¬ 
σμου, τακτικούς και έκτακτους. 

• Είναι υπεύθυνος για τυχόν αποκλίσεις των προϋπο¬ 
λογισμών και ενημερώνει σχετικά τη Διοίκηση. 

• Ελέγχει την απογραφή υλικών στο τέλος της οικονο¬ 
μικής χρήσης. 

• Διατηρεί επικοινωνία και καλή σχέση με τα τραπεζικά 
ιδρύματα. 

• Εισηγείται για τους τρόπους αξιοποίησης χρηματι¬ 
κών διαθεσίμων. 

• Εγκρίνει τα σχέδια προκηρύξεων διαγωνισμών σε συ¬ 
νεργασία με τον Νομικό Σύμβουλο. 

3α. Ο Υπεύθυνος Λογιστικού, Προσόδων (Εσόδων) και 
Δαπανών 

ΓΕΝΙΚΗ ΕΥΘΥΝΗ 

Βασική ευθύνη είναι η διαχείριση και ο έλεγχος της οι¬ 
κονομικής - λογιστικής λειτουργίας του Συνδέσμου. Πα¬ 
ρακολουθεί τη φορολογική - ασφαλιστική νομοθεσία κα¬ 
θώς και τον Κώδικα Δήμων και Κοινοτήτων και ελέγχει την 
εφαρμογή της. 

ΚΑΘΗΚΟΝΤΑ 

• Συντάσσει τον Απολογισμό Εσόδων- Εξόδωντου Συν¬ 
δέσμου. 

• Συντάσσει το Γ ενικό προϋπολογισμό Εσόδων-Εξό- 
δων, καθώς και τον ταμιακό προϋπολογισμό. 

• Καταθέτει ανά τρίμηνο, τα οικονομικά απολογιστικά 
στοιχεία κατά κέντρο εσόδων - εξόδων και του Γενικού 
προϋπολογισμού. 

• Σε συνεργασία με τον Προϊστάμενο του τμήματος ορ¬ 
γανώνει και εκτελείτις διαδικασίες σύνταξης του ισολογι¬ 
σμού και των υπολοίπων οικονομικών καταστάσεων και 
των απαραίτητων φορολογικών δηλώσεων τέλους χρή¬ 
σης. 

• Συμπληρώνει τις απαραίτητες φορολογικές δηλώ¬ 
σεις και φροντίζει για την εμπρόθεσμη απόδοση των φό¬ 
ρων στις ημερομηνίες που ορίζει ο Κ.Β.Σ. 

• Επεξεργάζεται και συντάσσει τον ταμειακό προϋπο¬ 
λογισμό του Συνδέσμου. 

• Ενημερώνει τον Προϊστάμενο του τμήματος σε περί¬ 
πτωση διαφαινόμενης μείωσης των διαθεσίμων κάτω από 
το όριο ασφαλείας. 

• Παρακολουθεί την πορεία του ταμειακού προϋπολο¬ 
γισμού ελέγχοντας τις αποκλίσεις σε σχέση με την απο¬ 
λογιστική πορεία και ενημερώνει τον Προϊστάμενο του 
τμήματος για τυχόν αποκλίσεις. 

• Μελετά και προτείνει στον Προϊστάμενο του τμήμα¬ 
τος εναλλακτικά σενάρια για την εισπρακτική πολιτική του 
Συνδέσμου. 

• Ελέγχει την ημερήσια συμφωνία των ταμειακών δια- 

θεσίμων και ενημερώνειτον Γ ενικό Γ ραμματέα μετο ύψος 
αυτών, και διενεργεί έλεγχο στις μηνιαίες συμφωνίες των 
λογαριασμών ταμείου & τραπεζών. Τηρεί επίσης αρχείο 
με τις συμφωνίες των ταμειακών διαθεσίμων. 

• Είναι υπεύθυνος για την ορθή ενημέρωση του μηχα¬ 
νογραφικού συστήματος Γενικής Λογιστικής με το σύνο¬ 
λο των εγγραφών από τα διάφορα υποσυστήματα. 

• Ενημερώνει το υποσύστημα Μητρώο Παγίων με τις 
αγορές που πραγματοποιεί ο Σύνδεσμος. 

• Ελέγχει όλες τις Κινήσεις και τα Παραστατικά που 
αφορούν δοσοληψίες μετά μέλη του Συνδέσμου. 

• Διατηρεί αρχείο παραστατικών και αναλυτικών 
λ/σμών των μελών. 

• Διενεργεί απολογιστικό έλεγχο χρεωστικών υπολοί¬ 
πων και ενεργεί σε συνεργασία με τον Γ ενικό Γ ραμματέα 
για την είσπραξή τους. 

• Κωδικοποιεί και καταχωρεί τα παραστατικά σύμφωνα 
με τους κανόνες παρακολούθησης του Ε.Γ.Λ.Σ. 

• Ελέγχει τη νομιμότητα των παραστατικών Δαπανών - 
Αγορών. 

• Φροντίζει για την ενημέρωση και εκτύπωση όλων των 
απαιτούμενων βιβλίων και στοιχείωντου Κ.Β.Σ., στις προ- 
βλεπόμενες προθεσμίες μετά από έλεγχο σε συνεργασία 
με τον προϊστάμενο του τμήματος. 

• Πραγματοποιεί έλεγχο όλων των λογιστικών εγγρα¬ 
φών. 

• Διενεργεί τους μηνιαίους ελέγχους όλων των λογα¬ 
ριασμών εσόδων - δαπανών - παγίων και συμφωνεί τους 
λογαριασμούς αυτούς μετά διάφορα υποσυστήματα (Μι¬ 
σθοδοσίας, Παγίων, Πελατών, Προμηθευτών, Εσόδων, 
Δαπανών κλπ).Τηρεί αναλυτικό αρχείο των συμφωνιών 
κάθε μήνα. 

• Έχει την ευθύνη σε συνεργασία με το γραφείο προ¬ 
σωπικού, για την ορθή εφαρμογή των οικονομικών θεμά¬ 
των της εργατικής νομοθεσίας και των αποφάσεων της 
Διοίκησης πάνω σε θέματα προσωπικού και συμβάσεων. 

• Ελέγχει τις μισθοδοτικές καταστάσεις και έχει την ευ¬ 
θύνη για την έγκαιρη έκδοση και πληρωμή αυτών. 

• Παραλαμβάνει και ελέγχει τις εγκεκριμένες καταστά¬ 
σεις υπερωριών από το Γ ραφείο Προσωπικού 

• Προτείνει στην Διοίκηση τρόπους καλύτερης αξιο¬ 
ποίησης των χρηματικών διαθεσίμων. 

• Ελέγχει όλες τις αποδόσεις των παρακρατούμενων 
φόρων και των ασφαλιστικών εισφορών καθώς και την 
απόδοση του ΦΠΑ, μέσα στα χρονικά πλαίσια που ορίζει 
η φορολογική και ασφαλιστική νομοθεσία. 

• Σε συνεργασία με τον Προϊστάμενο του τμήματος συ¬ 
μπληρώνει και υποβάλει όλεςτις καταστάσεις με στοιχεία 
που ζητούνται από διάφορες υπηρεσίες. 

• Αναλαμβάνει την υποστήριξη της υπηρεσίας κατά τη 
διαδικασία των διάφορων ελέγχων. 

• Συμμετέχει σε διάφορες ενδοεπιχειρησιακές ομάδες 
έργων 

• Απασχολείται σε οποιοδήποτε σχετικό αντικείμενο 
σύμφωνα με τις ανάγκες του Συνδέσμου. 

3β. Ο Υπεύθυνος Προμηθειών, Αποθήκης και Διαχείρι¬ 
σης Υλικών 

ΓΕΝΙΚΗ ΕΥΘΥΝΗ 

Βασική ευθύνη του στελέχους του Τμήματος Προμη¬ 
θειών & Συμβάσεων - Αποθήκης & Υλικού είναι η χρηστή 
διαχείριση των εισερχομένων υλικών και η νόμιμη διεκπε¬ 
ραίωση των διαδικασιών διαγωνισμών σύμφωνα με τους 
νόμους και τις αποφάσεις της Διοίκησης του Συνδέσμου. 


Έχει την ευθύνη, σε συνεργασία με τη Νομική Υπηρεσία, 
για την ομαλή διεξαγωγή των διαγωνισμών. 

ΚΑΘΗΚΟΝΤΑ 

• Συντάσσει τις προκηρύξεις των διαγωνισμών και τα 
σχετικά τεύχη, σύμφωνα με την ισχύουσα Νομοθεσία και 
τις αποφάσεις της Διοίκησης του Συνδέσμου και σε συ¬ 
νεργασία με τη Νομική Υπηρεσία και τις αποστέλλει για 
δημοσίευση. 

• Παρακολουθεί και εφαρμόζει τον Κανονισμό Προμη¬ 
θειών σύμφωνα με τον Κώδικα Δήμων και Κοινοτήτων. 

• Σε συνεργασία με το Γ ενικό Γ ραμματέα καταθέτει 
προτάσεις συγκρότησης επιτροπών παρακολούθησης 
προμηθειών και συμβάσεων. 

• Έχει την ευθύνη για τη συλλογή των προσφορών των 
συνεργατών - προμηθευτών. 

• Ενημερώνει τον Γενικό Γ ραμματέα και την ορισθείσα 
επιτροπή αξιολόγησης και για την πορεία συλλογής των 
προσφορών. 

• Συντονίζει τις διαδικασίες διενέργειας των διαγωνι¬ 
σμών. 

• Ενημερώνει τα αρμόδια Τμήματα για την παραλαβή 
των υλικών. 

• Τηρεί αρχείο με όλες τις συμβάσεις και ενημερώνει 
εγκαίρως τον Γενικό Γ ραμματέα για την ημερομηνία λή¬ 
ξης των συμβάσεων και εισηγείται αναλόγως. 

• Απαντά γραπτώς, σε συνεργασία με τον Γενικό Γραμ¬ 
ματέα και τη νομική υπηρεσία, σε αίτημα ή διαμαρτυρία 
κάποιου από τους συμμετέχοντες σε έναν διαγωνισμό. 

• Παραλαμβάνει και παραδίδει κάθε είδος υλικού που 
εισάγεται στην αποθήκη. 

• Έχει την ευθύνη διατήρησης σε αρίστη κατάσταση 
των υλικών και προτείνει μέτρα σχετικά με θέματα ασφά¬ 
λειας του χώρου. 

• Έχει την ευθύνη για τη μηχανογραφική τήρηση της 
αποθήκης και των απογραφών υλικών ανά μήνα και απο¬ 
στέλλει εκτύπωση αυτής στον Προϊστάμενο του τμήμα¬ 
τος. 

• Έχει την ευθύνη για την τελική επίσημη απογραφή 
υλικών στο κλείσιμο της οικονομικής χρήσης. 

• Απασχολείται σε οποιοδήποτε σχετικό αντικείμενο 
σύμφωνα με τις ανάγκες της Εταιρείας. 

3γ. Ο Υπεύθυνος της Ειδικής Ταμειακής Υπηρεσίας. 

• Στην αρμοδιότητα της Ειδικής Ταμειακής Υπηρεσίας 
του Συνδέσμου, η οποία τελεί υπό την άμεση εποπτεία 
των αρμοδίων οργάνων του Συνδέσμου και διεξάγει την 
ταμειακή υπηρεσία αυτού με προσωπική ευθύνη του τα¬ 
μία, στον οποίο με απόφαση του Προέδρου ανατίθενται 
τα καθήκοντα αυτά, ανήκουν: 

• Η διαμόρφωση και παρακολούθηση των ταμειακών 
προγραμμάτων του Συνδέσμου με τη συνεχή παρακο¬ 
λούθηση των υποχρεώσεων και των αναμενόμενων ει¬ 
σπράξεων. 

• Η παραλαβή των χρηματικών ενταλμάτων πληρωμών 
και διενέργεια των πληρωμών προς τους δικαιούχους με¬ 
τά από έλεγχο των επιπρόσθετων δικαιολογητικών που 
ορίζει ο νόμος ότι πρέπει να προσκομίζουν (πχ. Φορολο¬ 
γική ενημερότητα στην περίπτωση των Εταιρειών). 

• Η καταγραφή των διενεργούμενων πληρωμών σύμ¬ 
φωνα με τις ισχύουσες διαδικασίες. 

• Μεριμνά για την απόδοση των κάθε φύσης κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

• Η διενέργεια εισπράξεων αντίστοιχων οφειλών προς 

το Σύνδεσμο, έκδοση αντίστοιχων γραμματίων είσπρα¬ 
ξης και σχετική ενημέρωση του περιοδικού αρχείου οφει¬ 
λετών κατά οφειλέτη. 

• Η παρακολούθηση της πραγματοποίησης των υπο¬ 
χρεώσεων των οφειλετών προς το Σύνδεσμο και ενημέ¬ 
ρωση του Λογιστηρίου για τις καθυστερούμενες οφειλές. 

• Η κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Η τήρηση των διαδικασιών, αρχείων, και γενικά λογα- 
ριασμώντου λογιστικού συστήματοςτου Συνδέσμου που 
αφορούν τα εισπρακτέα και τα πραγματοποιηθέντα έσο¬ 
δα του Συνδέσμου, σύμφωνα με τις ισχύουσες διαδικα¬ 
σίες. 

• Η κατάρτιση των περιοδικών καταστάσεων εισπρα- 
χθέντων και εισπρακτέων εσόδων. 

• Η τήρηση φυσικού ταμείου στα γραφεία του Συνδέ¬ 
σμου. 

• Διενεργεί τον τελευταίο έλεγχο νομιμοποίησης των 
εντολών πληρωμής. 

• Προγραμματίζει αναλυτικά τις πληρωμές των συνερ¬ 
γατών. 

• Συμπληρώνει καθημερινά την ημερήσια κίνηση ταμεί¬ 
ου και με αντίγραφο αυτής ενημερώνει τον Προϊστάμενο 
του Τμήματος. 

• Είναι υπεύθυνος για τη καθημερινή ενημέρωση της 
κατάστασης υπολοίπων Τραπεζών. 

• Φροντίζει για την παραλαβή των μηνιαίων αντιγρά¬ 
φων λογαριασμών Τ ραπεζών και τα παραδίδει στον προϊ¬ 
στάμενο του Τμήματος. 

• Διενέργεια χρηματικών δοσοληψιών με τις τράπεζες. 

• Η τήρηση αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται για 
την ενημέρωση του λογιστικού συστήματος του Συνδέ¬ 
σμου. Παροχή κάθε είδους στοιχείων που ζητούνται από 
Δημόσιες - Ελεγκτικές υπηρεσίες σύμφωνα με τις διαδι¬ 
κασίες που ισχύουν εκάστοτε. 

4. Γραφείο Τεχνικών υπηρεσιών: 

ΓΕΝΙΚΗ ΕΥΘΥΝΗ 

Βασική ευθύνη του στελέχους του Τμήματος Τεχνικών 
υπηρεσιών είναι να παράσχει κάθε επιστημονική βοήθεια 
και γνώση στα μέλη του Συνδέσμου. Έχει συνεργασία με 
τις τεχνικές υπηρεσίες των μελών του Συνδέσμου για την 
βέλτιστη αξιοποίηση των πηγών. 

4α. Υπεύθυνος Γεωλογικού και Υδρογεωλογικού Τομέα 

ΚΑΘΗΚΟΝΤΑ 

Σε συνεργασία με το Γ ενικό Γ ραμματέα καταρτίζει και 
καταθέτει τα προγράμματα τεχνικής δράσης. 

• Ενημερώνει τον Γενικό Γραμματέα και την διοίκηση 
για την πορεία εκτέλεσης των διαφόρων επενδυτικών έρ¬ 
γων πάνω στον ιαματικό τουρισμό των μελών. 

• Έχει την ευθύνη για την καταγραφή των υδρογεωλο¬ 
γιών χαρακτηριστικών των θερμομεταλλικών πηγών και 
διατηρεί αναλυτικό αρχείο με αυτά. 

• Έχει την ευθύνη σύνταξης διαφόρων μελετών που 
αφορούν υδρογεωλογία θέματα αλλά και για ειδικά θέ¬ 
ματα υγειονομικών διατάξεων που διέπουντα υδροθερα¬ 
πευτήρια και πηλοθεραπευτήρια. 

• Ενεργεί και συμβουλεύει για την προστασία των ανω¬ 
τέρω πηγών των μελών. 

• Διατηρεί πλήρες αρχείο με συγγράμματα, γνωματεύ¬ 
σεις, στατιστικές και εκθέσεις ειδικών πάνω σε υδρογεω¬ 
λογία θέματα και γενικότερα θέματα ιαματικών - μεταλλι¬ 
κών νερών. 


• Συμβουλεύει τις τεχνικές υπηρεσίες των μελών για 
την καλύτερη αξιοποίηση από τεχνικής και αρχιτεκτονι¬ 
κής άποψης της επένδυσης πάνω στις πηγές. 

• Μελετά τα σχέδια των εγκαταστάσεων των νέων επεν¬ 
δύσεων και τις υπάρχουσες εγκαταστάσεις και προτείνει 
μέτρα αναβάθμισης και βελτίωσης με σκοπό να εξασφα¬ 
λίζεται η άρτια και πλήρης λειτουργία των υδροθεραπευ¬ 
τηρίων από ιατρικής και υγιεινής άποψης. 

• Σε συνεργασία με τον Γ ενικό Γ ραμματέα συντάσσει 
κανονισμούς λειτουργίας των υδροθεραπευτηρίων αλλά 
και τεύχος οδηγιών προς τους λουόμενους, που πληρούν 
τους ατομικούς όρους υγιεινής και ασφάλειας. 

• Σε συνεργασία με το Γ ενικό Γ ραμματέα προτείνει 
στην Διοίκηση σύναψη συνεργασίας με εξειδικευμένους 
επιστήμονες για την διεκπεραίωση συγκεκριμένων ανα- 
γκώντων μελώντου Συνδέσμου. 

4β.Υπεύθυνος Αρχιτεκτονικού 

ΚΑΘΗΚΟΝΤΑ 

• Σε συνεργασία με το Γ ενικό Γ ραμματέα καταρτίζει και 
καταθέτει τα προγράμματα τεχνικής δράσης. 

• Ενημερώνει τον Γ ενικό Γ ραμματέα και την διοίκηση 
για την πορεία εκτέλεσης των διαφόρων επενδυτικών έρ¬ 
γων πάνω στον ιαματικό τουρισμό των μελών. 

• Έχει την ευθύνη σύνταξης διαφόρων μελετών που 
αφορούν αρχιτεκτονικά θέματα αλλά και για ειδικά θέμα¬ 
τα υγειονομικών διατάξεων που διέπουν τα υδροθερα¬ 
πευτήρια και πηλοθεραπευτήρια. 

• Συμβουλεύει τις τεχνικές υπηρεσίες των μελών για 
την καλύτερη αξιοποίηση από τεχνικής και αρχιτεκτονι¬ 
κής άποψης της επένδυσης. 

• Μελετά τα σχέδια των εγκαταστάσεων των νέων επεν¬ 
δύσεων και τις υπάρχουσες εγκαταστάσεις και προτείνει 
μέτρα αναβάθμισης και βελτίωσης με σκοπό να εξασφα¬ 
λίζεται η άρτια και πλήρης λειτουργία των υδροθεραπευ¬ 
τηρίων και πηλοθεραπευτηρίων από ιατρικής και υγιεινής 
άποψης. 

• Σε συνεργασία με το Γ ενικό Γ ραμματέα προτείνει 
στην Διοίκηση σύναψη συνεργασίας με εξειδικευμένους 
επιστήμονες για την διεκπεραίωση συγκεκριμένων ανα- 
γκώντων μελώντου Συνδέσμου. 

Άρθρο 4 

ΟΡΓΑΝΙΚΕΣ ΘΕΣΕΙΣ 

Οι θέσεις ολόκληρου του προσωπικού του Συνδέσμου 
διαρθρώνονται σε κατηγορίες και κλάδους ως εξής: 

ΕΙΔΙΚΗ ΘΕΣΗ 

Μία θέση Γενικού Γραμματέα. Η θέση αυτή είναι μετα¬ 
κλητού υπαλλήλου. Η πρόσληψη του ακολουθεί τη διάρ¬ 
κεια της Δημοτικής περιόδου. 

ΤΑΚΤΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Ορίζονται οι παρακάτω θέσεις σύμφωνα με το ισχύον 
προσοντολόγιο (Π.Δ. 50/2.3.2001) (ΦΕΚ 39 Α'): Καθορι¬ 
σμός των προσόντων διορισμού σε θέσεις φορέων του 
δημόσιου τομέα. 

ΚΑΤΗΓΟΡΙΑ ΠΕ 

Κλάδος ΠΕ Διοικητικός - Οικονομικός. Θέσεις δύο (2) 

Κλάδος ΠΕ Αρχιτεκτόνων - Μηχανικών. Θέση Μία (1) 

Κλάδος ΠΕ Γεωτεχνικών (γεωλογίας). Θέση Μία (1) 

ΚΑΤΗΓΟΡΙΑ ΤΕ 

Κλάδος ΤΕ Διοίκησης Μονάδων Τοπικής Αυτοδιοίκη¬ 
σης. Θέση Μία (1) 

ΚΑΤΗΓΟΡΙΑ ΔΕ 

Κλάδος ΔΕ διοικητικών υπηρεσιών. Θέση μία (1) 

• Οι θέσεις των κατηγοριών ΠΕ,ΤΕ, και ΔΕ κατατάσσο¬ 
νται στους βαθμούς Δ (εισαγωγικός), Γ,Β, και Α (καταλη¬ 
κτικός). 

• Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός),Δ,Γ, και Β (καταληκτικός). 

• Τα προσόντα διορισμού των θέσεων περιγράφονται 
στο Π.Δ. 50/2001. 

ΘΕΣΗ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Μία (1) θέση (προσωποπαγής) διοικητικού υπαλλήλου 
(γραφείου). 

Η θέση αυτή καταργείται με την καθοιονδήποτε τρόπο 
κένωσή της. 

ΑΚΡΟΤΕΛΕΥΤΙΟ ΑΡΘΡΟ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Συνδέσμου Ια¬ 
ματικών Πηγών Ελλάδος ύψους 5.500 ευρώ περίπου για 
το τρέχον οικονομικό έτος προσαρμοζόμενη αναλόγως 
για καθένα από τα επόμενα οικονομικά έτη. Οι σχετικές πι¬ 
στώσεις έχουν εγγράφει στους Κ.Α. 111.1, 112.1, 032.1 
του προϋπολογισμού του Συνδέσμου έτους 2004. 

Για την πλήρωση κάθε κενής οργανικής θέσης θα ψηφί¬ 
ζεται σχετική πίστωση με εγγραφή στον οικείο Κ.Α. του οι¬ 
κονομικού έτους που θα αφορά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 28 Ιουλίου 2004 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

ΒΑΣΙΛΕΙΟΣ ΤΣΟΛΑΚΗΣ 

-♦- 

Αριθ. 1137/1133 (2) 

Σύσταση Εκκλησιαστικού Ιδρύματος υπό την επωνυμία 
«ΕΝΟΡΙΑΚΟΝ ΚΕΝΤΡΟΝ ΙΕΡΟΥ ΝΑΟΥ ΑΓΙΟΥ ΑΘΑ¬ 
ΝΑΣΙΟΥ ΑΠΟΛΠΑΙΝΗΣ "ΠΑΝΑΓΙΑ Η ΟΔΗΓΗΤΡΙΑ” ΤΗΣ 
ΙΕΡΑΣ ΜΗΤΡΟΠΟΛΕΩΣ ΛΕΥΚΑΔΟΣ ΚΑΙ ΙΘΑΚΗΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξειςτων άρθρων 29 παραγρ. 2 και 59 παραγρ. 
2 του Νόμου 590/1977 «Περί Καταστατικού Χάρτου της Εκ¬ 
κλησίας της Ελλάδος». 

2. Τας υποχρεώσεις της Ποιμενούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφισταμένας Κοινωνικός και πνευματικός ανά- 
γκαςτης Ενορίαςτου Ιερού Ναού Αγίου Αθανασίου Απολ- 
παίνης της Ιερός Μητροπόλεως Λευκάδος και Ιθάκης. 

4. Την από 17.4.2004 Πράξιν και την υπ’ αριθμ. 403/ 
17.4.2004 Πρότασιν του Σεβασμιωτάτου Μητροπολίτου 
Λευκάδος και Ιθάκης Νικηφόρου. 

5. Την από 10.5.2004 Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 


6. Την από 9.6.2004 Απόφασιν Αυτής, αποφασίζουμε: 

Συνιστάται εις τον Ιερόν Ναόν Αγίου Αθανασίου Απολ- 
παίνης Λευκάδος Εκκλησιαστικόν Ίδρυμα υπό την επω¬ 
νυμίαν «ΕΝΟΡΙΑΚΟ ΚΕΝΤΡΟ ΙΕΡΟΥ ΝΑΟΥ ΑΓ. ΑΘΑΝΑΣΙ¬ 
ΟΥ ΑΠΟΛΠΑΙΝΗΣ "ΠΑΝΑΓΙΑ Η ΟΔΗΓΗΤΡΙΑ” ΤΗΣ ΙΕΡΑΣ 
ΜΗΤΡΟΠΟΛΕΩΣ ΛΕΥΚΑΔΟΣ ΚΑΙ ΙΘΑΚΗΣ», το οποίον θα 
λειτουργεί ως εξηρτημένη Υπηρεσία του Νομικού Προ¬ 
σώπου του Ιερού Ναού Αγίου Αθανασίου Απολπαίνης και 
θα εδρεύει εις το Δημοτικόν Διαμέρισμα Απολπαίνης Λευ¬ 
κάδος. Η οργάνωσις, διοίκησις, διαχείρισις και λειτουρ¬ 
γία του Ιδρύματος τούτου θα διέπεται από τας διατάξεις 
του επομένου Κανονισμού: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
Εκκλησιαστικού Ιδρύματος υπό την επωνυμία 
«ΕΝΟΡΙΑΚΟ ΚΕΝΤΡΟ ΙΕΡΟΥ ΝΑΟΥ ΑΓΙΟΥ ΑΘΑΝΑΣΙΟΥ 

ΑΠΟΛΠΑΙΝΗΣ "ΠΑΝΑΓΙΑ Η ΟΔΗΓΗΤΡΙΑ” ΤΗΣ ΙΕΡΑΣ 
ΜΗΤΡΟΠΟΛΕΩΣ ΛΕΥΚΑΔΟΣ ΚΑΙ ΙΘΑΚΗΣ» 

Άρθρο 1 
Τίτλος - Έδρα 

Στην Ενορία του Αγίου Αθανασίου Απολπαίνης Λευ¬ 
κάδος της Ιερός Μητροπόλεως Λευκάδος και Ιθάκης 
και υπό τον έλεγχον και την εποπτεία της Ιερός Μητρο¬ 
πόλεως ταύτης, συνίσταται Εκκλησιαστικό Ίδρυμα υπό 
την επωνυμίαν «ΕΝΟΡΙΑΚΟ ΚΕΝΤΡΟ ΙΕΡΟΥ ΝΑΟΥ ΑΓΙ¬ 
ΟΥ ΑΘΑΝΑΣΙΟΥ ΑΠΟΛΠΑΙΝΗΣ "ΠΑΝΑΓΙΑ Η ΟΔΗΓΗ¬ 
ΤΡΙΑ” ΤΗΣ ΙΕΡΑΣ ΜΗΤΡΟΠΟΛΕΩΣ ΛΕΥΚΑΔΟΣ ΚΑΙ 
ΙΘΑΚΗΣ», ως εξηρτημένη Υπηρεσία του Ιερού Ναού, 
αυτοτελούς διαχειρίσεως και μη κερδοσκοπικού χαρα¬ 
κτήρα, το οποίο θα διέπεται από τον παρόντα Κανονι¬ 
σμό. Έδρα του Ιδρύματος τούτου είναι η Απόλπαινα, 
δημοτικό διαμέρισμα της πόλεως Λευκάδος. Το Ίδρυ¬ 
μα θα στεγαστεί σε κτίριο το οποίο θα ανοικοδομηθεί 
σε χώρο του Ιερού Ναού Αγίου Αθανασίου Απολπαίνης 
Λευκάδος. 

Άρθρο 2 
Σκοποί 

Σκοποί του Ιδρύματος είναι: 

1. Η ανέγερση κτιρίου προκειμένου να στεγαστούν όλες 
οι δραστηριότητες της Ενορίας. 

2. Αποκατάσταση της Ιερός Μονής Παναγίας Οδηγή¬ 
τριας, Απολπαίνης Λευκάδος (Μνημείο της Βυζαντινής 
εποχής). 

3. Η συμμετοχή του ποιμνίου στην πνευματική ζωή της 
Εκκλησίας μας με κέντρο τους Ιερούς Ναούς της Ενο- 
ρίας. 

4. Η πραγματοποίηση ομιλιών, ενοριακών συνάξεων ιδι¬ 
αίτερα των νέων μας και η σωστή αξιοποίηση του ελεύθε¬ 
ρου χρόνου τους (ψυχαγωγία, ενοριακή Βιβλιοθήκη, χο¬ 
ρευτικό, εκδρομές, ομιλίες, κ.α.). 

5. Η σύσταση εθελοντικής ομάδος αιμοδοσίας για την 
αντιμετώπιση εκτάκτων περιστατικών και η δημιουργία 
Τράπεζας Αίματος για τους ενορίτες. 

6. Η στήριξη φιλανθρωπικών, κοινωνικών και άλλων 
πρωτοβουλιών της Ενορίας και η σύσταση ενοριακού Φι- 
λοπτώχου Ταμείου, για την αντιμετώπιση εκτάκτων περι¬ 
στατικών. 

7. Οποιαδήποτε άλλη ενέργεια ήθελε αποφασίσει το Δι¬ 
οικητικό Συμβούλιο του Ιδρύματος. 

Άρθρο 3 

Οργάνωση - Διοίκηση - Διοικητικό Συμβούλιο 

1. Το Ίδρυμα τελεί υπό την πνευ ματική εποπτεία και τον 
έλεγχο της Ιερός ΜητροπόλεωςΛευκάδος και Ιθάκης και 
διοικείται από πενταμελές Διοικητικό Συμβούλιο, που 
απαρτίζεται από: 

α. Τον εκάστοτε εφημέριο της Ενορίας, ως Πρόεδρο, 
β. Ένα μέλος του Εκκλησιαστικού Συμβουλίου της Ενο- 
ρίας. 

γ. Τρία μέλη από τους πιστούς της Ενορίας κατάπροτί- 
μησιν νεαρά σε ηλικία άτομα του Ενοριακού έργου. 

2. Τα ως άνω τέσσερα τακτικά μέλη του Διοικητικού 
Συμβουλίου διορίζονται, για μια τριετία, από τον Σεβα- 
σμιώτατο Μητροπολίτη Λευκάδος και Ιθάκης, ύστερα από 
έγγραφη πρόταση του Προέδρου του Εκκλησιαστικού 
Συμβουλίου. Οι διορισθέντες δύνανται να επαναδιορι- 
σθούν. 

3. Μέλη του Διοικητικού Συμβουλίου που δεν ανταπο- 
κρίνονται στα καθήκοντά τους η προβαίνουν σε ενέργει¬ 
ες, οι οποίες έρχονται σε αντίθεση με τους σκοπούς του 
Ιδρύματος, παύονται και αντικαθίστανται από τον Σεβα- 
σμιώτατο Μητροπολίτη, ύστερα από σχετική εισήγηση 
του Προέδρου και του Διοικητικού Συμβουλίου του Ιδρύ¬ 
ματος. 

4. Το Διοικητικό Συμβούλιο του Ιδρύματος συγκροτείται 
σε σώμα κατά την πρώτη συνεδρίασή του και εκλέγει τον 
Γραμματέα και τον Ταμία. Το αξίωμα των μελών του Διοι¬ 
κητικού Συμβουλίου είναι τιμητικό και άμισθο. 

5. Ο Πρόεδρος του Διοικητικού Συμβουλίου: 

α) έχει την ευθύνη όλων των εκδηλώσεων του Ιδρύμα¬ 
τος και συντονίζει τα μέλη του Διοικητικού Συμβουλίου 
προς υλοποίηση των σκοπόν αυτού, 
β) εκπροσωπεί το Ίδρυμα ενώπιον κάθε Διοικητικής Δι¬ 
καστικής και Εκκλησιαστικής Αρχής και οποιοσδήποτε 
άλλης Αρχής και σε όλες του τις σχέσεις με άλλα Ιδρύμα¬ 
τα, Οργανισμούς, νομικά και φυσικά πρόσωπα, 
γ) λαμβάνει γνώση όλων των εισερχομένων και εξερχο- 
μένων εγγράφων του Ιδρύματος, συνυπογράφει με τον 
Ταμία τα οικονομικής φύσεως έγγραφα, 
δ) συγκαλεί το Διοικητικό Συμβούλιο σε συνεδριάσεις, 
διευθύνει τις συζητήσεις και συνυπογράφει με τον Γ ραμ¬ 
ματέα τα πρακτικά των συνεδριάσεων. 

6. Ο Γραμματέας τηρεί το βιβλίο Πρωτοκόλλου, συ¬ 
ντάσσει όλη την αλληλογραφία του Ιδρύματος και την 
οποία συνυπογράφει με αυτόν. Επίσης τηρεί το βιβλίο 
Πρακτικών των Συνεδριάσεων του Διοικητικού Συμβουλί¬ 
ου, συνυπογράφει με τον Πρόεδρο τα εν λόγω πρακτικά 
τα οποία συντάσσει και φυλάσσει την σφραγίδα του Ιδρύ¬ 
ματος. 

7. Ο Ταμίας τηρεί το Βιβλίο Ταμείου καθώς και τα Δι¬ 
πλότυπα Γραμμάτια Εισπράξεων, τα οποία συνυπογρά¬ 
φει με τον Πρόεδρο, εισπράττει με διπλότυπα Γραμμά¬ 
τια Εισπράξεων, κάθε έσοδο του Ιδρύματος, διενεργεί 
τις πληρωμές που αποφάσισε το Διοικητικό Συμβούλιο 
βάσει διπλοτύπων Ενταλμάτων Πληρωμών, τα οποία επί¬ 
σης συνυπογράφει με τον Πρόεδρο, όπως άλλωστε και 
όλα τα οικονομικής φύσεως έγγραφα, ευθύνεται για την 
φύλαξη των χρημάτων, διενεργεί καταθέσεις και αναλή¬ 
ψεις χρημάτων κατόπιν αποφάσεως του Διοικητικού 
Συμβουλίου και γενικά διαχειρίζεται την περιουσία του 
Ιδρύματος. Επίσηςτηρείτο Βιβλίο Κτηματολογίου καιτο 
Βιβλίο Υλικού. 


Άρθρο 4 

Αρμοδιότητες του Διοικητικού Συμβουλίου 

Το Διοικητικό Συμβούλιο: 

1. Συνέρχεται τακτικά, κατά μήνα, και εκτάκτως όταν 
παρίσταται ανάγκη ύστερα από πρόσκληση του Προέ¬ 
δρου. Ευρίσκεται δε σε απαρτία, όταν παρίσταται οπωσ¬ 
δήποτε ο Πρόεδρος και δύο από τα μέλη του, οι δε απο¬ 
φάσεις αυτού λαμβάνονται κατά πλειοψηφία των παρό¬ 
ντων μελών. Σε περίπτωση ισοψηφίας υπερισχύει η 
ψήφος του Προέδρου. 

2. Έχει ακόμη τις ακόλουθες αρμοδιότητες: 

α) αποφασίζει για κάθε θέμα που αφορά στην εκπλήρω¬ 
ση των σκοπών του Ιδρύματος, 

β) συνεργάζεται με το Μητροπολιτικό Συμβούλιο της Ιε¬ 
ρός Μητροπόλεως Λευκάδος και Ιθάκης, με το Εκκλησια¬ 
στικό Συμβούλιο του Ιερού Ναού Αγ. Αθανασίου Απολ- 
παίνης Λευκάδος, με διαφόρους πολιτιστικούς, επιστη¬ 
μονικούς και φιλανθρωπικούς συλλόγους, καθώς και με 
τηντοπική αυτοδιοίκηση καιτουςτοπικούς φορείς για την 
προαγωγή και επίτευξη των σκοπών του Ιδρύματος, 

γ) μεριμνά για την εξεύρεση οικονομικών πόρων και για 
την ορθή, ομαλή και απρόσκοπτη λειτουργία του Ιδρύμα¬ 
τος, 

δ) καταρτίζει τον ετήσιο Προϋπολογισμό και Απολογι¬ 
σμό, τους οποίους και υποβάλλει για έγκριση στο Μητρο- 
πολιτικό Συμβούλιο, 

ε) αποφασίζει για κάθε άλλο θέμα, το οποίο δεν προ- 
βλέπεται στον παρόντα Κανονισμό. 

3. Το Διοικητικό Συμβούλιο δύναται, σε συνεργασία με 
το Εκκλησιαστικό Συμβούλιο του Ιερού Ναού Αγίου Αθα¬ 
νασίου Απολπαίνης Λευκάδος, να αποφασίζει την σύστα¬ 
ση Τομέων η Τμημάτων Διακονίας, να καθορίζει τις αρμο- 
διότητέςτους και να διορίζειτους υπευθύνους καιτο προ¬ 
σωπικό τούτων, εκτιμώντας το ήθος, την πνευματική 
κατάρτιση και την προσφορά τους προς την Ενορία. 

Άρθρο 5 

Τηρούμενα Βιβλία 

Το Ίδρυμα έχει ιδία δαχείριση, τηρεί δε με την μέριμνα 
του Διοικητικού Συμβουλίου τα Διαχειριστικά αυτού Βι¬ 
βλία, σύμφωνα με το σύστημα τήρησης των λογιστικών 
Βιβλίων των Εκκλησιαστικών Νομικών Προσώπων, θεω¬ 
ρημένα για κάθε νόμιμη χρήση από την Ιερά Μητρόπολη 
Λευκάδος και Ιθάκης, ήτοι: 

1. Βιβλίο Πρωτοκόλλου, 

2. Βιβλίο Πρακτικώντων Συνεδριάσεων του Διοικητικού 
Συμβουλίου, 

3. Βιβλίο Ταμείου και Διπλότυπα Γραμμάτια Εισπράξε- 
ως και Εντάλματα Πληρωμών, τα οποία είναι εκτελεστέα 
εφ’ όσον φέρουν την υπογραφή του Προέδρου και του 
Ταμία, 

4. Βιβλίο Κτηματολογίου, στο οποίο καταγράφεται όλη 
η ακίνητη περιουσία, 

5. Βιβλίο Υλικού, στο οποίο καταγράφεται όλη η κινητή 
περιουσία του Ιδρύματος. 

Άρθρο 6 

Πόροι του Ιδρύματος 

Πόροι του Ιδρύματος είναι: 

1. Ετήσια επιχορήγηση της Ενορίας (Αγ. Αθανασίου 
Απολπαίνης Λευκάδος). 

2. Πρόσοδοι από την πραγματοποίηση διαφόρων εκδη¬ 
λώσεων, λαχειοφόρων αγορών, εράνων νόμιμα διενερ- 
γουμένων, εκθέσεων και άλλων εκδηλώσεων. 

3. Διάφορες δωρεές. 

4. Εισφορές σε χρήμα η σε είδος, φίλων του Ιδρύματος. 

5. Κρατικές επιχορηγήσεις εκ μέρους της Νομαρχιακής 
ή Τοπικής Αυτοδιοίκησης, Οργανισμών και άλλων Νομι¬ 
κών Προσώπων Δημοσίου η Ιδιωτικού Δικαίου, επιχορη¬ 
γήσεις εκ μέρους φυσικών προσώπων και κάθε νόμιμη 
επιχορήγηση. 

6. Κάθε έσοδο που προέρχεται από κάθε νόμιμη πηγή 
και δραστηριότητα του Ιδρύματος. 

Άρθρο 7 

Διάθεση Πόρων του Ιδρύματος 

Α. Οι ανωτέρω πόροι διατίθενται με απόφαση του Δ.Σ.: 

1. Γιατην ανέγερση κτιρίου του Ιδρύματος. 

2. Για την αποκατάσταση του ιστορικού Μοναστηριού 
της Παναγίας Οδηγήτριας Απολπαίνης Λευκάδος (σύ¬ 
σταση Ερανικής Επιτροπής για το σκοπό αυτό). 

3. Για την αγορά του απαιτουμένου εξοπλισμού. 

4. Γ ιατην αγορά βιβλίων της δανειστικής βιβλιοθήκης. 

5. Γιατη λειτουργία Κατηχητικών Σχολείων. 

6. Γ ια την αντιμετώπιση των εξόδων λειτουργίας (θέρ¬ 
μανση, ηλεκτρισμός, τηλέφωνο, γραφική ύλη, κ.α.) 

7. Γ ιατη φιλοξενία ομιλιτών, χοροδιών η νέων. 

8. Γ ιατη διοργάνωση εκδηλώσεων, εκδρομών ψυχαγω¬ 
γίας, φιλικών συναντήσεων με μέλη της ενορίας κ.α. 

9. Γ ιατην αγορά μουσικών και αθλητικών οργάνων, ηλε¬ 
κτρονικών υπολογιστών και άλλων μέσων, που θα διευκο¬ 
λύνουν τις δραστηριότητες. 

10. Για την εκτύπωση διαφόρων απαραίτητων εντύπων 
σχετικών με την λειτουργία του. 

11. Για την καθαριότητα και συντήρηση των χώρων. 

12. Για την συμμετοχή σε προγράμματα που άπτονται 
των σκοπών του. 

13. Για την κάλυψη κάθε ανάγκης, προς επιτέλεση των 
σκοπών του Ιδρύματος. 

Β. Το τυχόν χρηματικό πλεόνασμα από την οικονομική 
του διαχείριση, το οποίο υπερβαίνει το ποσό περί του 
οποίου αποφασίζει το Δ.Σ., κατατίθεται σε λογαριασμό 
Τραπέζης στο όνομα του Ιδρύματος. 

Άρθρο 8 

Δωρητές - Ευεργέτες 

Το Διοικητικό Συμβούλιο του Ιδρύματος, με απόφασή 
του, μπορεί να ανακηρύξει Δωρητές και Ευεργέτες είτε εν 
ζωή είτε μετά θάνατον. 


Άρθρο 9 

Σφραγίδα 

Το Ίδρυμα φέρει στρογγυλή σφραγίδα με τον τίτλο σε 
δύο σειρές: «ΙΕΡΑ ΜΗΤΡΟΠΟΛΙΣ ΛΕΥΚΑΔΟΣ ΚΑΙ ΙΘΑΚΗΣ - 
ΕΝΟΡΙΑΚΟ ΚΕΝΤΡΟ: ΠΑΝΑΓΙΑ Η ΟΔΗΓΗΤΡΙΑ ΑΠΟΛΠΑΙ- 
ΝΗΣ ΛΕΥΚΑΔΟΣ», και στο κέντρο η εικόνα της Παναγίας 
της Οδηγήτριας. 

Άρθρο 10 
Τελικές Διατάξεις 

Το παρόν Ίδρυμα καταργείται με απόφαση της Ιερός 
Συνόδου κατόπιν αιτιολογημένης αποφάσεωςτου Διοικη¬ 
τικού Συμβουλίου αυτού, εγκρινομένης απαραιτήτως υπό 
του Σεβασμιωτάτου Μητροπολίτου, όταν δεν εκπληρώνει 
τις εκκλησιολογικές αυτού προϋποθέσεις και την απο¬ 
στολή του, όταν παρεκκλίνει του σκοπού του ή καταστεί 
ανέφικτη η λειτουργία του. Σε κάθε περίπτωση κατάργη¬ 
σης του Ιδρύματος, κάθε κινητό η ακίνητο περιουσιακό 
αυτού στοιχείο, καθώς και κάθε δικαίωμα και αξίωση αυ¬ 
τού περιέρχεται στο Νομικό Πρόσωπο της Ενορίας Αγίου 
Αθανασίου Απολπαίνης Λευκάδος. 

Άρθρο 11 

Ο παρών Κανονισμός ισχύει από της δημοσιεύσεως αυ¬ 
τού, στο επίσημο δελτίο της Εκκλησίας της Ελλάδος «ΕΚ¬ 
ΚΛΗΣΙΑ» και στην Εφημερίδα της Κυβερνήσεως. 

Κάθε τροποποίηση αυτού γίνεται με απόφαση της Ιερός 
Συνόδου, κατόπιν αιτιολογημένης αποφάσεως του Διοι¬ 
κητικού Συμβουλίου του Ιδρύματος, εγκρινομένης απα- 
ραιτήτως υπάτου Σεβασμιωτάτου Μητροπολίτου και του 
Μητροπολιτικού Συμβουλίου. 

Άρθρο 12 

Από τις διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου του Ιερού Ναού Αγίου Αθανασίου Απολπαίνης 
Λευκάδος, το ύψος της οποίας δεν δύναται να προσδιο- 
ρισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 2004 

Ο Πρόεδρος της Ι.Σ. 

Τ Ο Αθηνών ΧΡΙΣΤΟΔΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




